31999R2605
L 316/32
JURNALUL OFÍCIAL AL UNIUNII EUROPENE
REGULAMENTUL (CE) NR. 2605/1999 AL COMISIEI
din 9 decembrie 1999
de modificare a Regulamentului (CEE) nr. 3846/87 de stabilire a unui nomenclator al produselor agricole pentru restituiri la export
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor (1), modificat ultima dată de Regulamentul (CE) nr. 1253/1999 (2), în special articolul 13 și dispozițiile corespunzătoare ale altor regulamente privind organizarea comună a piețelor de produse agricole,
întrucât:
(1)
Regulamentul (CEE) nr. 3846/87 al Comisiei (3), modificat ultima dată de Regulamentul (CE) nr. 1230/1999 (4), stabilește, pe baza Nomenclaturii Combinate, un nomenclator al produselor agricole pentru restituiri la export.
(2)
Pentru a facilita transmiterea electronică a datelor și pentru a reduce astfel costurile, regulamentele ce stabilesc restituirile la export pentru fiecare sector trebuie prezentate într-o manieră mai uniformă. În acest scop, destinațiile sau grupările stabile de țări comune mai multor organizații de piață trebuie codificate, iar respectiva codificare trebuie inserată în Regulamentul (CEE) nr. 3846/87.
(3)
În plus față de codurile pentru destinațiile sau grupările stabile de țări, codurile pentru țările terțe sunt prezentate în nomenclatorul țărilor și teritoriilor pentru statisticile de comerț exterior ale Comunității și statisticile pentru comerțul între statele membre. Regulamentele sectoriale pot, de asemenea, să conțină anumite coduri pentru grupări de țări.
(4)
Măsurile prevăzute în prezentul regulament sunt conforme cu avizul tuturor comitetelor de gestionare vizate,
ADOPTĂ PREZENTUL REGULAMENT:
Articolul 1
Regulamentul (CEE) nr. 3846/87 se modifică după cum urmează:
1.
în cea de-a doua teză din articolul 1, cuvântul „anexa” se înlocuiește cu „anexa I”;
2.
se adaugă următorul articol 3a:
„Articolul 3a
Destinațiile sau grupările stabile de țări comune mai multor organizații de piață sunt codificate și prezentate în anexa II.”;
3.
anexa existentă, „Nomenclator al produselor agricole pentru restituiri la export”, devine anexa I;
4.
anexa la prezentul regulament se inserează ca anexa II.
Articolul 2
Prezentul regulament intră în vigoare la data de 1 septembrie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 decembrie 1999.